ଆଦିତ୍ୟଙ୍କ ଡାଏରୀର ଲେଖା କାହାର ? ହ୍ୟାଣ୍ଡରାଇଟିଂ ବ୍ୟୁରୋକୁ ଜବାବ ମାଗିଲା ଜିଆର୍ପି - Prameya News7\nଆଦିତ୍ୟଙ୍କ ଡାଏରୀର ଲେଖା କାହାର ? ହ୍ୟାଣ୍ଡରାଇଟିଂ ବ୍ୟୁରୋକୁ ଜବାବ ମାଗିଲା ଜିଆର୍ପି\n20/07/2020 at 1:39 PM\nଭୁବନେଶ୍ୱର ୨୦।୦୭ଃ ସମାଜସେବୀ ଆଦିତ୍ୟ ଦାଶଙ୍କ ମୃତ୍ୟୁ ମାମଲା । ଘଟଣାରେ ଯେତିକି ଯେତିକି ସମୟ ଗଡୁଛି, ନୂଆ ନୂଆ ତଥ୍ୟ ସାମ୍ନାକୁ ଆସୁଛି । ତେବେ ଘଟଣାର ଛାନ୍ଭିନ୍ କରୁଥିବା ଜିଆର୍ପି ତଦନ୍ତକୁ ତ୍ୱରିତ କରିବା ପାଇଁ ଏକ ନୂତନ ପଦକ୍ଷେପ ନେଇଛି । ହ୍ୟାଣ୍ଡରାଇଟିଂ ବ୍ୟୁରୋକୁ ଚିଠି ଲେଖିଛି ଜିଆର୍ପି । ହ୍ୟାଣ୍ଡରାଇଟିଂ ବ୍ୟୁରୋକୁ ଯାଇଥିବା ଆଦିତ୍ୟଙ୍କ ସୁଇସାଇଟ୍ ନୋଟ୍ର ରିପୋର୍ଟ ଶ୍ରୀଘ୍ର ଦେବାକୁ ଚିଠି ଲେଖିଛି ଜିଆର୍ପି ।\nସୂଚନାଯୋଗ୍ୟ ଯେ, ସମାଜସେବୀ ଆଦିତ୍ୟ ଦାଶଙ୍କ ମୃତ୍ୟୁ ପରେ, ତାଙ୍କ ଡାଏରୀ ସେଥିରେ ଥିବା ୪ ପୃଷ୍ଠାର ସୁଇସାଇଡ ନୋଟ ଆଦିତ୍ୟ ଲେଖିଛନ୍ତି କି ନା ନାହିଁ ତାର ତଦନ୍ତ କରିବା ପାଇଁ ହ୍ୟାଣ୍ଡରାଇଟିଂ ବ୍ୟୁରୋକୁ ପଠାଯାଇଥିଲା । ଜୁଲାଇ ୧୩ ତାରିଖରୁ ହ୍ୟାଣ୍ଡରାଇଟିଂ ବ୍ୟୁରୋକୁ ଯାଞ୍ଚ ପାଇଁ ପଠାଯାଇଛି । ଆଦିତ୍ୟଙ୍କ ସୁଇସାଇଡ ନୋଟ ଷ୍ଟେଟ୍ ଫରେନସିକ ସାଇଣ୍ଟିଫିକ୍ ଲ୍ୟାବ୍ରେ ହ୍ୟାଣ୍ଡରାଇଟିଂ ବ୍ୟୁରୋର ସାତ ଜଣିଆ ଟିମ୍ ଯାଞ୍ଚ କରୁଛନ୍ତି । କିନ୍ତୁ ବର୍ତ୍ତମାନ ପର୍ଯ୍ୟନ୍ତ ଏହାର କିଛି ରିପୋର୍ଟ ଆସିନଥିଲା ।\nଯାହାକି ତଦନ୍ତରେ ବିଳମ୍ବ ହେଉଛି ବୋଲି ସନ୍ଦେହ କରାଯାଉଛି । ଶେଷରେ ଜିଆର୍ପି ହ୍ୟାଣ୍ଡରାଇଟିଂ ବ୍ୟୁରୋ ଚିଠି ଲେଖି ଶୀଘ୍ର ଉତ୍ତର ଦେବାକୁ କହିଛି । ସେହିପରି ପୂର୍ବରୁ ଆଦିତ୍ୟଙ୍କ ପତ୍ନୀ ବିଦ୍ୟାଶ୍ରୀ , ସାଙ୍ଗ ବିକାଶ, ପପୁ, ପ୍ରୀତମଙ୍କ ସମେତ ୩୦ରୁ ଅଧିକ ଲୋକଙ୍କୁ ଜେରା କରି ସାରିଛି ଜିଆର୍ପି ।
